ธนาคารแห่งชาติบราซิลอาสาชวนแฟนบอลส่ง “แรงใจ” ใส่มือถือเชียร์ทีมชาติ | Marketing Oops!
Leave a comment	ธนาคารแห่งชาติบราซิลอาสาชวนแฟนบอลส่ง “แรงใจ” ใส่มือถือเชียร์ทีมชาติ
คำว่าส่ง “แรงใจ” ฟังแล้วเป็นนามธรรมเสียเหลือเกิน! แต่ทุกคนก็สัมผัสได้ถึงความสำคัญของมัน โดยเฉพาะกับการเชียร์กีฬา เสียงเชียร์ทั้งในและนอกสนามถือเป็น “พลังใจ” ที่สำคัญยิ่ง
iTau ธนาคารแห่งชาติของบราซิลที่เป็นสปอนเซอร์หลักอย่างเป็นทางการของงานฟุตบอลโลกปีนี้ ก็ต้องการทำอะไรพิเศษๆ เพื่อเกาะกระแสมหกรรมฟุตบอลโลกครั้งนี้ด้วย ทีมงานจึงคิดค้นอุปกรณ์พิเศษที่ช่วยบันทึกและส่งแรงใจ (แบบจับต้องได้จริงๆ) ให้กับนักกีฬาทีมชาติบราซิล
ทีมงานวิศวกรจึงคิดออกแบบลูกบอลสีส้มแจ๊ด ที่ไม่ได้มีไว้เตะ แต่เอาไว้ถือ เมื่อเอามือจับที่ลูกบอลเซ็นเซอร์สองด้านของลูกบอลจับอัตราการเต้นของหัวใจ เพื่อโชว์ที่หน้าจอมือถือ เมื่อหยิบลูกบอลด้วยใจที่อยากเชียร์ทีมโปรดสุดแรง ระบบก็จะบันทึกอัตราการเต้นของหัวใจในช่วงที่ผ่านมาไว้ จากนั้นก็สามารถได้ยินเสียงเต้นของหัวใจดังชัดผ่านลำโพงที่ซ่อนไว้ในลูกบอล สุดท้ายก็คือ การส่งมอบลูกบอลนี้ให้กับนักกีฬาทีมชาติบราซิลนั่นเอง
ดูวิดีโอการเดินทางไปทั่วบราซิลเพื่อนำอัตราการเต้นของหัวใจส่งให้นักบอลได้ที่นี่
ไอเดียไฮเทคที่ทำให้แรงใจสัมผัสได้จริงๆ นี้ ย่อมช่วยให้แบรนด์มีภาพลักษณ์ที่ดี และเป็นที่จดจำได้มากขึ้นในสายตาของผู้บริโภคอย่างแน่นอน
Marketing Oops! มี LINE แล้วนะ ติดตามเรื่องราวดิจิทัลแบบอินเทรนด์ ได้ทุกวันผ่าน LINE ID @marketingoops Brazil football hear ball heart beat heart-ball world cup 2014 ฟุตบอลโลก ลูกบอล หัวใจเต้น อัตราการเต้นของหัวใจ	Contributor	เพราะชอบหลบร้อนไปพักที่ห้องสมุดวารสารฯ เป้าหมายคือหยิบหนังสือ One show เล่มโตมาปราดดูโฆษณาเจ๋งๆ จากทั่วโลก เลยมาถึงวันนี้...วันที่เป็นคอลัมน์นิสต์และบล็อกเกอร์มานับทศวรรษ แต่ก็ยังสนุกกับการนำกรณีศึกษาใหม่ๆ ล้ำๆ ของวงการโฆษณา ทั้ง Offiline, Online, Mobile มาแบ่งปันกับคนคอเดียวกัน!	User Name: mengxi